CELEX: 31999R2561
Language: mt
Date: 1999-12-03 00:00:00
Title: Ir-Regolament tal-Kummissjoni (KEE) Nru 2561/1999 tat- 3 ta’ Diċembru 1999 li jistabbilixxi livelli ta’ marketing għall-piżelli

Avviż Legali Importanti

|

31999R2561

Official Journal L 310 , 04/12/1999 P. 0007 - 0010

		Ir-Regolament tal-Kummissjoni (KEE) Nru 2561/1999tat- 3 ta’ Diċembru 1999li jistabbilixxi livelli ta’ marketing għall-piżelliIL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea,Wara li kunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u ħxejjex [1], kif l-aħħar emendat bir-Regolament (KE) Nru 1257/1999 [2], u b’mod partikolari l-Artikolu 2(2) tiegħu,Billi:(1) Il-piżelli huma elenkati fl-Anness I li jinsab mar-Regolament (KE) Nru 2200/96 bħala prodotti li għalihom għandhom jiġu adottati standards. Ir-Regolament Nru 58 tal-Kummissjoni [3] li jistabbilixxi livelli komuni ta’ kwalità għal ċerti prodotti elenkati fl-Anness IB tar-Regolament Nru 23, kif l-aħħar emendat bir-Regolament (KE) Nru 888/97 [4], kien is-suġġett ta’ ħafna emendi u m’għadux jiżgura ċarezza legali.(2) Ir-regoli in kwistjoni għandhom għalhekk jerġgħu jitfasslu mill-ġdid u l-Anness I.3 tar-Regolament Nru 58 jitħassar. Għal dak il-għan, għal raġunijiet ta’ trasparenza fis-suq dinji, għandu jingħata kont tal-livell għall-piżelli rikmandat mill-Grupp tax-Xogħol dwar l-istandardisation ta’ prodotti li jitħassru u żvilupp ta’ kwalità tal-Kummissjoni Ekonomika tan-Nazzjonijiet Uniti għall-Ewropa (UN/ECE).(3) L-effett ta’ dawn il-livelli għandu jkun li jwarrab mis-suq prodotti ta’ kwalità mhix sodisfaċjenti, jindirizza l-produzzjoni biex tissodisfa l-ħtiġiet tal-konsumatur u tħaffef ir-relazzjonijiet kummerċjali fuq il-bażi ta’ kompetizzjoni ġusta, u b’hekk tgħin biex tagħmel li l-produzzjoni tagħmel aktar qliegħ.(4) Il-livelli japplikaw fl-istadji kollha tal-marketing. It-trasport għal distanzi twal, ħażna għal ċerttu tul ta’ żmien jew l-operazzjonijiet differenti ta’ maniġġar li l-prodotti jgħaddu minnhom jistgħu jġibu taħżin minħabba l-iżvilupp bijoloġiku tal-prodotti jew it-tendenzi tagħhom li jitħassru. Għandu jingħata kont ta’ dak it-taħżin meta jiġu applikati l-istandards fl-istadji tal-marketing li jiġu wara li jintbagħtu.(5) Il-miżuri provduti f’dan ir-Regolament jaqblu mal-opinjoni tal-Kumitat ta’ Ġestjoni għall-frott frisk u l-ħxejjex,ADOTTAT DAN IR-REGOLAMENT:Artikolu 1Il-livelli tal-marketing għall-piżelli li jaqghu taħt il-kodiċi NM 070810 għandhom ikunu skond kif inhuma mniżżla fl-Anness.Il-livell għandu japplika fl-istadji kollha tal-marketing taħt il-kondizzjonijiet stabbiliti fir-Regolament (KE) Nru 2200/96.Iżda, fl-istadji ta’ wara li jintbagħtu, l-prodotti jistgħu juru, in-relazzjoni mad-dispożizzjonijiet tal-livelli, nuqqas żgħir ta’ friskezza u nfiħ, u taħsir żgħir ikkawżati mill-iżvilupp tagħhom u t-tendenza tagħhom li jmutu.Artikolu 2L-Anness I.3 li jinsab mar-Regolament Nru 58 huwa b’dan imħassar.Artikolu 3Dan ir-Regolament għandu jidħol fis-seħħ fis-seba’ jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-ewwel jum ta’ l-ewwel xahar li jiġi wara x-xahar li fih jidħol fis-seħħ.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fit-3 ta’ Diċembru 1999.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 160, tas-26.6.1999, p. 80.[3] ĠU C 56, tas-7.7.1962, p. 1606/62.[4] ĠU L 126, tas-17.5.1997, p. 11.--------------------------------------------------L-ANNESSLIVELL GĦALL-PIŻELLII. DEFINIZZJONI TAL-PRODOTTDan il-livell japplika għall-piżelli li jitfesdqu tal-varjetajiet (cultivars) li jitkabbru minn Pisum sativum L. u piżelli maħsuba għall-konsum fil-miżwed jew piżelli snow (piżelli mangetout) minn Pisum sativum L. var. macrocarpon u piżelli snapp zokkrin minn Pisum sativum L. var. saccharatum li jiġu fornuti friski lill-konsumatur, esklużi piżelli għall-ipproċessar industrijali.II. DISPOSIZZJONIJIET LI JIKKONCERNAW IL-KWALITAL-iskop tal-livell huwa li jiddefinixxi l-ħtiġiet ta’ kwalità għall-piżelli wara li jitlestew u jiġu pakkjati.A. Ħtiġiet minimiFil-klassijiet kollha, bla ħsara għad-dispożizzjonijiet speċjali għal kull klassi u t-tolleranzi permessi,(i) l-imżiwed għandhom ikunu:- intatti- sħaħ; prodott affettwat minn tħassir jew taħsir li jagħmluh mhux tajjeb għall-konsum huwa eskluż;- indaf, prattikament ħielsa minn kull materjal barrani li jidher (inklużi partijiet tal-fjuri)- ħielsa minn filamenti iebsin jew riti fil-piżelli mange-tout- prattikament ħielsa minn insetti- prattikament ħielsa minn ħsara kawżata minn insetti- ħielsa minn umdità esterna anormali- ħielsa minn kull riħa barranija u/jew togħma.(ii) il-piżelli għandhom ikunu:- friski- sħaħ, jiġifieri ħielsa minn ħsara kawżata minn insetti jew mard- żviluppati normalment.L-iżvilupp u l-kundizzjoni tal-piżelli għandha tkun tali li jkunu jistgħu:- jissaportu l-ġarr u l-immaniġġar, u- jaslu f’kundizzjoni sodisfaċenti fil-post tad-destinazzjoni.B. KlassifikazzjoniIl-piżelli huma klassifikati f’żewġ klassijiet definiti hawn taħt:(i) Klassi IPiżelli f’din il-klassi għandhom ikunu ta’ kwalità tajba.L-imżiewed għandhom ikunu:- karatteristiċi tal-varjetà bħala forma, daqs u kulur- bil-pedunkuli mwaħħla- ħielsa minn ħsara ta’ silġ- friski u sodi- mingħajr ħsara kawżata mis-sħana.Għall-piżelli mange-tout l-imżiewed jistgħu jkollhom:- difetti żgħar ħafna fil-qoxra, ħsarat u tbenġil- difetti żgħar ħafna fil-forma- difetti żgħar ħafna fil-kulur.Għall-piżelli li jitfesdqu:l-imżiewed iridu jkunu- mimlija sew, u li jkun jinsab fihom għallanqas ħames żrieragħ.il-piżelli jridu jkunu:- iffurmati sew- torja- sukkulenti u sodi biżżejjed, jiġifieri, meta jintgħafsu bejn żewġt iswaba għandhom jiċċattjaw- mingħajr ma’ jitfarrku- mill-anqas nofs id-daqs ta’ kemm jistgħu jikbru iżda mhux kbar għal kollox- tal-kulur tipiku tal-varjetà- mhux farinaċeji bla ħsara.Għall-piżelli "mange-tout", il-piżelli jridu jkunu żgħar u mhux żviluppati għal kollox.(ii) Klassi IIDin il-klassi tinkludi piżelli li ma jikkwalifikawx biex jiddaħħlu fil-Klassi I izda jissodisfaw il-ħtiġiet minimi li huma speċifikati hawn fuq.Piżelli li jitfesdqu għandhom ikunu aktar misjura minn dawk fi Klassi I.Id-difetti żgħar li ġejjin jistgħu jitħallew sakemm il-piżelli jżommu l-karatteristiċi essenzjali f’dik li hi kwalità, il-kwalità ta’ żamma u preżentazzjoni.Għall-piżelli "mange-tout", l-imżiewed jista’ jkollhom:- difetti żgħar fil-qoxra, ħsarat u tbenġil- difetti żgħar fil-forma, inklużi dawk ikkawżati mill-formazzjoni ta’ żerriegħa- difetti żgħar fil-kulur- difetti żgħar u mhux progressivi fil-qoxra kkawżati minn insetti- inxif żgħir, esklużi mżiewed mitbiela u bla kulur.Għall-piżelli li jidfesdqu, l-imżiewed jista’ jkollhom:- difetti żgħar fil-kulur- ħsara żgħira basta li ma tkunx progressiva u ma jkunx hemm riskju li jiġu affettwati iż-żrieragħ- xi telf ta’ freskezza, għalkemm imżiewed mitbiela huma esklużi.L-imżiewed għandu jkollhom mill-anqas tlett żrieragħ.Il-piżelli jistgħu jkunu:- iffurmati anqas sew- bi ftit anqas kulur- ftit aktar iebsin- bi ftit ħsara.Piżelli misjura wisq huma esklużi.III. DISPOSIZZJONIJIET DWAR GĦAŻLA SKOND ID-DAQSId-daqs mhux obbligatorju għall-piżelli.IV. DISPOSIZZJONIJIET LI JIKKONCERNAW TOLLERANZITolleranzi fir-rigward tal-kwalità għandhom ikunu permessi f’kull pakkett għal prodott li ma jissodisfax il-ħtiġiet tal-klassi ndikata.(i) Klassi I10 % skond il-piż ta’ piżelli li ma jissodisfawx il-ħtiġiet tal-klassi, iżda li jissodisfaw dawk ta’ Klassi II jew, f’każi eċċezzjonali, li jaqgħu taħt it-tolleranzi ta’ dik il-klassi.(ii) Klassi II10 % skond il-piż ta’ piżelli li ma jissodisfawx il-ħtiġiet tal-klassi u lanqas il-ħtiġiet minimi, bl-eċċezzjoni ta’ prodott affettwat minn tħassir, mard progressiv jew xi taħsir ieħor li ma jħalliħx tajjeb għall-konsum.V. DISPOSIZZJONIJIET LI JIKKONCERNAW PREZENTAZZJONIA. UniformitàIl-kontenut ta’ kull pakkett għandu jkun uniformi u għandu jkun fih biss piżelli ta’ l-istess oriġini, varjetà u kwalità.Il-parti li tidher tal-kontenut tal-pakkett għandha tkun rappresentattiva tal-kontenut kollu.B. IppakkjarIl-piżelli għandhom jiġu ppakkjati b’mod li jħares kif imiss il-prodott.Il-materjali wżati ġewwa l-pakkett għandhom ikunu ġodda, ndaf u ta’ kwalità li ma tħallix li tiġi kawżata xi ħsara esterna jew interna lill-prodott. L-użu ta’ materjali, l-aktar ta’ karta jew timbri li jkollhom fuqhom dettalji tal-kummerċ huwa permess sakemm l-istampar jew l-ittikketjar ikun sar b’linka jew kolla li m’humiex tossiċi.Il-pakketti għandhom ikunu ħielsa minn kull materja barranija.VI. DISPOSIZZJONIJIET LI JIKKONCERNAW IMMARKARKull pakkett irid ikollu dawn il-kriterji bìttri leġibbli u markati b’mod li ma jitħassarx, intiżi fuq l-istess naħa u li jidhru minn barra:A. Identifikazzjoni- Min ippakkja u/jew min bagħat: Isem u indirizz jew marka maħruġa uffiċjalment jew marka tal-kodiċi. Iżda, fejn tintuża marka tal-kodiċi, ir-riferenza "min ippakkja u/jew min bagħat" (jew tqassir ekwivalenti) għandu jiġi ndikat qrib ħafna tal-marka tal-kodiċi.B. Natura tal-prodott- "Piżelli li jitfesdqu", "Piżelli snow", "Piżelli zokkrin" jew "Piżelli mange-tout" jekk il-kontenut ma jkunx jidher minn barra.C. Oriġini tal-prodott- Pajjiż ta’ l-oriġini u, mhux obbligatorju, id-distrett fejn tkabbru, jew l-isem nazzjonali, reġjonali jew lokali tal-post.D. Dettalji kummerċjali- KlassiE. Marka ta’ kontroll uffiċjali (mhix obbligatorja)--------------------------------------------------